1 priedas

**MATAVIMO PRIEMONIŲ PATIKROS ŽYMENŲ IR PATIKROS SERTIFIKATŲ BLANKŲ GAMYBOS PASLAUGŲ PIRKIMO**

**TECHNINĖ SPECIFIKACIJA**

1. Matavimo priemonių patikros žymenų ir patikros sertifikatų blankų gamybos paslaugos turi būti teikiamos laikantis Saugiųjų dokumentų ir saugiųjų dokumentų blankų gamybos įstatymo ir kitų teisės aktų, reglamentuojančių saugiųjų dokumentų blankų gamybą, reikalavimų.

2. Paslaugos bus perkamos pagal Paskirtųjų įstaigų (perkančiųjų organizacijų) faktinį poreikį. Paskirtų**j**ų įstaigų (perkančių**j**ų organizacijų) sąrašas pateiktas 2 priede „Paskirtųjų įstaigų sąrašas“.

3. Paskirtoji įstaiga (perkančioji organizacija) užsakymo paraiškas Paslaugų tiekėjui teiks per Lietuvos metrologijos inspekciją (toliau - Inspekcija) ir tik gavus Inspekcijos raštišką sutikimą (toliau - Raštas).

4. Lietuvos metrologijos inspekcija su Paslaugų tiekėju sudarys sutartį pagal kurią Paskirtosios įstaigos (perkančiosios organizacijos) atliks apmokėjimus pagal sąskaitas-faktūras, kurios turės atitikti šiuose pirkimo dokumentuose nustatytus reikalavimus ir kainas.

5. Tik po Valstybės dokumentų technologinės apsaugos tarnybos prie Finansų ministerijos atlikto užsakytų paslaugų atrankinio kokybės tikrinimo, Paslaugų tiekėjas gali perduoti Paskirtajai įstaigai (perkančiajai organizacijai) užsakytą paslaugą.

6. Už suteiktas Paslaugų tiekėjui tiesiogiai apmokės Paskirtoji įstaiga (perkančioji organizacija) per 30 (trisdešimt) kalendorinių dienų nuo sąskaitos-faktūros gavimo dienos. Sąskaitos-faktūros išrašymo pagrindas Paslaugų perdavimo-priėmimo akto pasirašymas. Paskirtajai įstaigai (perkančiajai organizacijai) laiku nesumokėjus Paslaugų tiekėjui dėl Paskirtosios įstaigos (perkančiosios organizacijos) kaltės, Paslaugų tiekėjas turi teisę Paskirtosios įstaigos (perkančiosios organizacijos) reikalauti 0,02 (dviejų šimtųjų) procento dydžio delspinigių už kiekvieną uždelstą dieną nuo vėluojamos sumokėti sumos.

7. Paslaugų suteikimo terminas: 30 kalendorinių dienų nuo užsakymo pateikimo Paslaugų tiekėjui dienos arba kitas šalių rašytiniu susitarimu suderintas paslaugų suteikimo terminas.

8. Paslaugų tiekėjas turi pateikti Inspekcijai Paslaugų perdavimo-priėmimo akto kopiją per 10 (dešimt) darbo dienų nuo pasirašymo dienos el. paštu: [metrinsp@metrinsp.lt](mailto:metrinsp@metrinsp.lt)

9. Pristatymo vieta: po visą Lietuvos Respubliką.

10. Paslaugų tiekėjas suteikęs paslaugas, paslaugų teikimo procese pagamintas prekes privalo supakuoti taip, kad saugiai galima būtų transportuoti. Pakuotės turi atitikti Lietuvos Respublikos pakuočių ir pakuočių atliekų tvarkymo įstatymo reikalavimus.

11. Reikalavimai klijuojamų prekių pagrindui nenustatomi, tačiau klijai ir pagrindas visą oficialų ženklo (lipdukas) gyvavimo laiką turi neatsiklijuoti, būti atsparus aplinkos poveikiui, atsparus cheminėms medžiagoms ir tirpikliams, taip pat galima būtų klijuoti prie įvairių paviršių.

12. Paslaugoms nustatomi duomenys:

12.1 **Matavimo priemonių pirminės patikros žymenys (pirmasis žymuo) (identifikavimo kodas 01637)**

12.1.1Privalomoji forma: Matavimo priemonių pirminės patikros žymens (pirmojo žymens) privalomoji forma patvirtinta Lietuvos metrologijos inspekcijos viršininko 2016 m. gegužės 23 d. įsakymu Nr. 11V-46 „Dėl Matavimo priemonių pirminės patikros žymenų, naudojamų matavimo priemonių ženklinimui po pirminės metrologinės patikros procedūrų, privalomų formų patvirtinimo“.

12.1.2 Techniniai duomenys:kvadrato (18x18 mm) formos, kuriame esantys: apskritimo skersmuo lygus 12,5 mm; apskritimo viršutinėje dalyje – Lietuvos raidės LT ir jos užrašomos spaustuviniu būdu; apskritimo apatinėje dalyje nurodomas Lietuvos Respublikos ekonomikos ir inovacijų ministerijos suteiktas triženklis arba dviženklis perkančiosios organizacijos atpažinimo ženklas ir jis užrašomas spaustuviniu būdu; eilutėje „000000“ nurodomas šešiaženklis matavimo priemonių pirminės patikros žymens (pirmojo žymens) eilės numeris ir jis užrašomas spaustuviniu būdu; privalo būti Lietuvos metrologijos inspekcijos raidės LMI.

12.2.3 Spalviškumas**:** numeris spausdinamas juodos spalvos dažais.

12.1.4 Medžiaga:metalizuotas ir šalto klijavimo, visi simboliai sukomponuoti kinegraminio ženklo projekte.

12.1.5 [Technologinės apsaugos priemonės:](https://www.vdtat.gov.lt/registras/?tipas=1&blanko_tipas=-1&id_nr=01637&keyword=&code=&out=&paieska_lidoks.x=37&paieska_lidoks.y=9) optiškai kintanti priemonė – difrakcinė optiškai kintančio vaizdo priemonė:

12.1.5.1. su fiksuotu, dvimačiu (2D) vaizdu (1 nuoroda);

12.1.5.2. su skirtingų piešinių efektu keičiant žiūrėjimo kampą;

12.1.5.3. su paviršiniu kinegraminiu judesiu.

* + 1. Technologinės apsaugos lygis:žemiausias, 5 polygis.

**12.2 Matavimo priemonių pirminės patikros žymenys (antrasis žymuo) (identifikavimo kodas 01638)**

12.2.1 Privalomoji forma: Matavimo priemonių pirminės patikros žymens (pirmojo žymens) privalomoji forma patvirtinta Lietuvos metrologijos inspekcijos viršininko 2016 m. gegužės 23 d. įsakymu Nr. 11V-46 „Dėl Matavimo priemonių pirminės patikros žymenų, naudojamų matavimo priemonių ženklinimui po pirminės metrologinės patikros procedūrų, privalomų formų patvirtinimo“.

12.2.2 Techniniai duomenys:kvadrato (18x18 mm) formos;rombo įstrižainė lygi 12,5 mm;rombo viduje nurodomi du paskutiniai patikros metų skaitmenys ir jie užrašomi spaustuviniu būdu;eilutėje „000000“ nurodomas šešiaženklis matavimo priemonių pirminės patikros žymens (antrojo žymens) eilės numeris ir jis užrašomas spaustuviniu būdu;matavimo priemonių pirminės patikros žymenyje (antrajame žymenyje) privalo būti Lietuvos metrologijos inspekcijos raidės LMI.

12.2.3 Spalviškumas: numeris spausdinamas juodos spalvos dažais.

12.2.4 Medžiaga:metalizuotas ir šalto klijavimo, visi simboliai sukomponuoti kinegraminio ženklo projekte.

12.2.5 [Technologinės apsaugos priemonės:](https://www.vdtat.gov.lt/registras/?tipas=1000&id=24211) optiškai kintanti priemonė – difrakcinė optiškai kintančio vaizdo priemonė:

12.2.5.1. su fiksuotu, dvimačiu (2D) vaizdu (1 nuoroda);

12.2.5.2. su skirtingų piešinių efektu keičiant žiūrėjimo kampą;

12.2.5.3. su paviršiniu kinegraminiu judesiu.

* + 1. Technologinės apsaugos lygis:žemiausias, 5 polygis.

**12.3 Matavimo priemonių patikros sertifikato blankai** **(atpažinties numeris 01539)**

12.3.1 Privalomoji forma: Patikros sertifikato blanko privalomoji forma Lietuvos metrologijos inspekcijos viršininko [2014 m. gruodžio 12 d. įsakymu Nr. 11V-75](https://e-seimasx.lrs.lt/portal/legalAct/lt/TAD/96d3b5300c6311e497f0ec0f2b563356/asr) „Dėl Lietuvos metrologijos inspekcijos viršininko 2014 m. birželio 30 d. įsakymo Nr. 11V-33 „Dėl matavimo priemonių patikros žymenų, jų naudojimo tvarkos aprašo ir patikros sertifikato nuo 2015 m. sausio 1 d. patvirtinimo” pakeitimo“.

12.3.2 Techniniai duomenys:formatas 210 x 297 mm.

12.3.3 Spalviškumas: 3 spalvos.

12.3.4 Medžiaga: popieriaus gramatūra nuo 80 g/m2 iki 90 g/m2

12.3.5 [Technologinės apsaugos priemonės:](https://www.vdtat.gov.lt/registras/?tipas=1000&id=21768)

12.3.5.1. Popierius:

12.3.5.1.1. su vandens ženklu, dvitoniu, nefiksuotu, pasikartojančiu;

12.3.5.1.2. su įterptais į masę pluoštais, matomais, raudonos spalvos, švytinčiais ultravioletiniuose spinduliuose.

12.3.5.2. Grafiniai apsaugos būdai (1 nuoroda) – apsauginiai tinkleliai, registruoti (dviejų spalvų: šviesiai mėlynos ir šviesiai žalios).

12.3.5.3. Numeravimas (2 nuoroda):

12.3.5.3.1. spauda, iškilioji;

12.3.5.3.2. septyniaženklis numeris išspausdintas numeratoriumi juodos spalvos dažais.

* + 1. Technologinės apsaugos lygis: žemiausias, 2 polygis.

12.4 **Matavimo priemonių oficialaus žymėjimo ženklas (lipduko)** **(identifikavimo kodas 01636)**

12.4.1 Privalomoji forma: Oficialaus žymėjimo ženklo (lipduko) privalomoji forma patvirtinta Lietuvos metrologijos inspekcijos viršininko 2016 m. gegužės 23 d. įsakymu Nr. 11V-45 ,,Dėl oficialaus žymėjimo ženklo (lipduko), naudojamo matavimo priemonių ženklinimui po metrologinės patikros procedūrų, privalomosios formos patvirtinimo“.

12.4.2 Techniniai duomenys:kvadrato (18x18 mm) formos; viršutinės eilutės ir kraštinio dešinio stulpelio skaičiai nurodo mėnesius ir jie užrašomi spaustuviniu būdu; eilutėje „vieta metams“ nurodomi metai, kuriais atliekama matavimo priemonės metrologinė patikra ir jie užrašomi spaustuviniu būdu „000000“ nurodomas šešiaženklis oficialaus žymėjimo ženklo (lipduko) eilės numeris ir jis užrašomas spaustuviniu būdu; virš eilutės „000000“ nurodomas Lietuvos Respublikos ekonomikos ir inovacijų ministerijos suteiktas triženklis arba dviženklis perkančiosios organizacijos atpažinimo ženklas ir jis užrašomas spaustuviniu būdu; privalo būti Lietuvos metrologijos inspekcijos raidės LMI.

12.4.3. Spalviškumas: skaičiai, nurodantys mėnesius, serija ir numeris spausdinami juodos spalvos dažais.

12.4.4. Medžiaga: metalizuotas ir šalto klijavimo, visi simboliai sukomponuoti kinegraminio ženklo projekte.

12.4.5. [**Technologinės apsaugos priemonės:**](https://www.vdtat.gov.lt/registras/?tipas=1000&id=24209) optiškai kintanti priemonė – difrakcinė optiškai kintančio vaizdo priemonė: 1. su fiksuotu, dvimačiu (2D) vaizdu (1 nuoroda); 2. su skirtingų piešinių efektu keičiant žiūrėjimo kampą; 3. su paviršiniu kinegraminiu judesiu.

12.4.6. Technologinės apsaugos lygis: žemiausias, 5 polygis.

12.6. Paslaugų teikimo laikotarpis 12 mėnesių. Paslaugos teikiamos tol, kol bus išpirkta pirkimo sutarties vertė.

13. Perkamos vienos rūšies paslaugos yra susijusios su įslaptinta informacija, žymima slaptumo žyma „RIBOTO NAUDOJIMO“.